Esportistes d’alta competició amb índex de massa corporal igual o major de 30 kg/m 2. Obesitat o gran desenvolupament muscular? | Apunts Medicina de l'Esport\nEsportistes d’alta competició amb índex de massa corporal igual o major de 30 kg/m 2. Obesitat o gran desenvolupament muscular?\na Agencia Española de Protección de la Salud en el Deporte, Madrid, Espanya\nL’objectiu del treball fou determinar en els esportistes amb IMC en rang d’obesitat la relació entre índexs d’adipositat i greix corporal calculats per antropometria i establir els més vàlids per a aquesta població.\nEs realitzà un estudi retrospectiu dels esportistes amb IMC igual o major de 30 kg/m2. La mostra fou de 173 esportistes (151 homes i 22 dones), edat de 23,3 ± 4,9 anys, amb 9,8 ± 5 anys de competició i un entrenament de 16,6 ± 7,1 h/setmana. El protocol inclogué 15 variables i es calcularen els índexs antropomètrics relacionats amb l’adipositat i el greix corporal. Mitjançant les corbes ROC, es comprovà el grau d’exactitud diagnòstica en relació amb l’obesitat (percentatge de greix elevat).\nLes variables antropomètriques amb major àrea sota la corba foren els plecs cutanis —i d’aquests plecs, el supraspinal (IC 95%: 0,889-0,974), amb un punt de tall de 21 mm—, seguits del perímetre d’abdomen en relació amb la talla (IC 95%: 0,784-0,916) amb un punt de tall de 0,57. Dels esportistes, el 72% haurien estat mal catalogats d’obesitat pel seu IMC, i s’establí que fins a un IMC de 32,8 kg/m2 en homes pot considerar-se com a sobrepès, degut predominantment al component magre o lliure de greix.\nPer diagnosticar l’obesitat dels esportistes, cal estimar el greix corporal mitjançant el mesurament dels plecs cutanis o, si no, mitjançant el mesurament de la circumferència de la cintura en relació amb la talla.\nL’índex de massa corporal (IMC), pes corporal en relació amb la talla al quadrat, és un índex antropomètric àmpliament utilitzat en el diagnòstic de l’obesitat i forma part dels criteris de valoració del risc cardiovascular. El valor a partir del qual es considera obesitat és de 30 kg/m2. Mentre que en la població general aquest índex té una gran validesa, en la població esportista planteja alguns dubtes, degut a què inclou el pes corporal total, és a dir, la suma tant del component greixós com del component magre; recordem que l’obesitat es defineix com una acumulació anormal o excessiva de greix que pot ser perjudicial per a la salut1. A la persona que practica esport se li produeix una hipertròfia del múscul esquelètic de major o menor grau, depenent fonamentalment de la seva modalitat i nivell d’entrenament2,3, que pot anar acompanyada o no d’una pèrdua de greix corporal. Per tant, un esportista pot tenir un IMC elevat i tanmateix no tenir un excés de greix corporal perillós o que s’hagi sobrevalorat aplicant la classificació clàssica.\nA més de l’IMC, s’han definit altres índexs antropomètrics per millorar el diagnòstic d’obesitat, com són l’índex de conicitat4, l’índex de forma corporal5 i els perímetres corporals de cintura, maluc i cuixa en relació entre ells o amb la talla, amb què es valora el greix i la seva localització central o perifèrica6. S’han establert diferents punts de tall segons la seva associació amb la mortalitat cardiovascular i global en estudis longitudinals7,8. Un problema afegit és la normalització diferent d’algunes mesures, com el perímetre de cintura, que es pot prendre des de diferents nivells de l’abdomen9.\nL’antropometria calcula el greix corporal mitjançant equacions de regressió elaborades a partir dels plecs cutanis, basant-se en la relació existent entre el greix subcutani i el greix visceral. Per a la població esportista, Withers et al.10,11 desenvoluparen una equació específica prenent com a patró de referència la pesada hidrostàtica. Quan hi ha un excés de greix subcutani s’esdevé que el mesurament dels plecs cutanis pot ser difícil o tècnicament impossible de realitzar.\nL’objectiu del treball fou determinar la relació de l’índex d’adipositat i el greix corporal en els esportistes amb IMC en rang d’obesitat, calculada per antropometria, i establir quins són els més vàlids per a aquests tipus de població.\nEs realitzà un estudi retrospectiu i observacional dels esportistes que acudiren al nostre centre entre els anys 1993 a 2015, seleccionant-ne els que complien els criteris següents: IMC igual o major de 30 kg/m2, edat major de 16 anys i caucàsics. D’aquests esportistes se n’exclogueren 10, als quals no se’ls pogué mesurar la totalitat del perfil de plecs cutanis (5 dones i 5 homes). La mostra quedà constituïda per 173 esportistes (151 homes i 22 dones) d’una mitjana d’edat de 23,3 ± 4,9 anys, que feia 9,8 ± 5 anys que competien i amb un entrenament setmanal de 16,6 ± 7,1 h. Les modalitats esportives que practicaven foren agrupades en esports d’equip (A): bàsquet (n = 3), handbol (n = 5), rugbi (n = 33) i waterpolo (n = 2); esports en què es competeix per categories de pes (B): halterofília (n = 21), judo (n = 43), karate (n = 1), lluita (n = 16), taekwondo (n = 1); esports de llançament d’atletisme (C): martell (n = 11), pes (n = 11), disc (n = 3), i esports tècnics (D): esgrima, sabre (n = 2), golf (n = 2), tir amb arc (n = 1), tir olímpic (n = 17) i vela, finn (n = 1).\nS’inclogueren les següents variables del protocol antropomètric: pes, talla, talla assegut/da; 5 perímetres corporals: coll (mesurat immediatament per sobre la prominència laríngia del cartílag tiroides), abdominal 1 (pres a la cintura natural), abdominal 2 (pres a la cintura umbilical), maluc (en la màxima prominència glútia) i cuixa (en el punt mitjà entre plec inguinal i vora superior de la ròtula), i 7 plecs cutanis: tríceps, subescapular, bíceps, supraspinal, abdominal, cuixa anterior i cuixa medial. Les mesures de pes i talla es realitzaren a primera hora del matí en dejú, descalços, i amb el mínim de roba. Es prengueren els plecs almenys 3 vegades i es registrà el valor mitjà de les mesures que quedessin dins el rang de l’error tècnic de mesura. El material antropomètric utilitzat i la tècnica seguien les recomanacions de la Societat Internacional per a l’Avançament de la Cineantropometria (ISAK)12, llevat del mesurament del perímetre de cuixa i abdominal 213.\nEs calcularen el índexs antropomètrics següents: abdominal 1/talla (C1/T), abdominal 2/talla (C2/T), abdominal 1/ talla assegut (C1/TA), abdominal 2/talla assegut (C2/TA), abdominal 1/maluc (C1/M), abdominal 2/ maluc (C2/M), abdominal 1/cuixa (C1/C), abdominal 2/cuixa (C2/C), índex de massa corporal (IMC: pes, kg/talla·m2), IMCTA (pes, kg/talla assegut·m2), índex ponderal (IP: pes1/3, kg/ talla, cm * 100), índex de conicitat (IC: abdominal 1 (m)/0,109 * √(pes, kg * talla, m)2, índex de forma corporal (IFC: abdominal 1 m/IMC2/3 * talla1/2 m)3. Es calculà la densitat corporal (DC) amb les equacions de Withers8,9 i posteriorment amb la fórmula de Siri, 1962 ([4,95/ DC] − 4,5) * 100) s’obtingué el percentatge de greix. DC: dones: 1,17484-0,07229 * (log [tríceps + subescapular + supraspinal + cama medial], en mm); homes: 1,0988-0,0004 * (tríceps + bíceps + subescapular + supraspinal + abdominal + cuixa anterior + cuixa medial, en mm). Es calculà el pes gras i el pes magre, en valors absoluts i en relació amb la talla al quadrat. Es definí una variable categòrica segons el percentatge de greix i s’establí com a rang de risc alt (presència d’obesitat) la que superés el percentil 97 establert en la població esportista2, que correspon en homes al 22% i en dones al 29%; a la resta se’ls considerà com a rang de risc baix (absència d’obesitat).\nEs realitzà estadística descriptiva dels resultats de la mostra total i per sexe i grup esportiu. Es comprovaren mitjançant la t d’Student i ANOVA (post hoc de Bonferroni) les possibles diferències entre ells, tenint en compte l’homogeneïtat de les variàncies (prova de Levene); a les variables amb distribució que no complien els criteris de normalitat (Kolmogorow-Smirnov) s’aplicà la prova U de Mann-Witney i la de Kruskal-Wallis. Mitjançant el χ2 de Pearson s’analitzaren les diferents proporcions dels grups establerts en relació amb el seu grup de risc. Posteriorment, mitjançant les corbes ROC es determinà l’exactitud (sensibilitat [S] i especificitat [E]) mitjançant el valor de l’àrea sota la corba (ABC) de les diferents variables i índexs amb el rang de risc assignat segons el greix corporal. Aquest estudi només es realitzà amb la mostra masculina, ja que la mostra femenina era petita de dimensions (n = 22). Es considerà, segons Swets14, baixa exactitud entre 0,5-0,7; d’utilitat entre 0,7-0,9, i d’alta exactitud > 0,9 d’ABC. Els índexs amb ABC de rang d’utilitat en l’IC 95% foren considerats per calcular el punt de tall mitjançant el punt J de Youden (valor màxim obtingut de la suma de sensibilitat més especificitat menys un)15. El valor de significació estadística s’establí a partir de p < 0,05. S’utilitzà el programa estadístic IBM SPSS versió 19.\nLes característiques antropomètriques generals de la mostra total dels 173 esportistes i segons el sexe es presenten a la taula 1. Es trobaren diferències significatives entre la mostra masculina i la femenina; els homes tingueren valors superiors, llevat en l’edat, en els perímetres abdominal 2, maluc i cuixa, i en el plec abdominal, els valors dels quals foren similars. En el perfil de plecs les majors diferències es trobaren en els plecs de les extremitats.\nEls índexs d’adipositat i els components del pes corporal es mostren a la taula 2. Es trobaren diferències estadísticament significatives entre homes i dones en: C2/T, C2/TA, C1/M, C2/M, C1/C, IP, IC, IFC; en els dos primers índexs els homes tingueren valors inferiors, i en la resta, valors superiors als de les dones. En la composició corporal els homes tingueren significativament major massa lliure de greix en valors absoluts i relatius a la talla (IMLG) i menor greix corporal en percentatge respecte al pes total i en relació amb la talla (IMG) que les dones.\nA la taula 3 es recullen els valors de composició corporal per grups d’esport i sexe.\nA la mostra masculina hi ha diferències estadísticament significatives entre els diferents esports, tret de l’IMC. Els esports tècnics tingueren major percentatge de greix i índex de greix (kg/m2) amb diferència significativa de la resta (p < 0,0001), mentre que en valors absoluts (kg) la diferència fou amb els esports d’equip (p < 0,0001) i per categories de pes (p < 0,007). El menor component magre, en valors absoluts i en relació amb la talla, s’observa en els esports tècnics, amb diferències significatives amb la resta de grups (p < 0,0001), seguit dels esports per categories de pes, que es diferencien també en valors absoluts en els llançaments, i en els esports d’equip (p < 0,001) i en relació amb la talla, amb els llançaments (p < 0,034). A la mostra femenina no es pogué realitzar la comparació post hoc pel petit nombre d’esportistes per modalitats, essent el grup de llançaments d’atletisme el que tingué menor component de greix i major component magre, tant en valors absoluts com relatius.\nAgrupant els esportistes segons el risc (percentil de percentatge de greix), trobem que 48 (27,7%) estan en risc alt i 125 (72,3%) en risc baix. Es trobaren diferències significatives (χ2 = 4,375, p = 0,036) segons el sexe, essent major el percentatge de dones en risc alt (90,9%) que el d’homes (69,5%). En relació a les modalitats esportives, també hi ha diferències significatives (χ2 = 14,14, p = 0,003): en esports d’equip el 58,1%, en categories de pes el 74,4%, en els llançaments el 64%, i en esports tècnics el 100% dels esportistes es trobaven en rang de risc alt.\nA la taula 4 es mostren l’ABC i l’interval de confiança de les corbes ROC, en què la variable d’estat dicotòmica, presència o absència d’obesitat (percentatge de greix igual o superior al percentil 97) s’ha contrastat amb les variables antropomètriques directes i índexs antropomètrics. S’han marcat en negreta les variables amb més discriminació. Tal com s’ha comentat a «Material i mètodes» es realitza només en la mostra masculina, perquè la mostra femenina era de mida petita. Les variables amb un interval de confiança del 95% tenen en el límit inferior un valor ≥ 0,7 i per tant són les de major utilitat diagnòstica, i foren: els plecs cutanis, el perímetre abdominal 2, els índexs d’abdomen 1 i 2 en relació amb la talla dempeus o la talla assegut/da i l’IMC. A la figura 1 es presenten les corbes ROC i a la taula 5 els punts de tall de les variables amb una exactitud major per determinar l’existència d’obesitat en l’home en què es recull la sensibilitat, l’especificitat i l’índex de Youden.\nFigura 1. Corbes ROC. Part superior: perímetres i índex antropomètrics. Part inferior: plecs cutanis.\nDes del punt de vista de la composició corporal, els esportistes constitueixen un grup de població diferenciat degut a un desenvolupament muscular major, tot i que aquest desenvolupament depèn de la modalitat esportiva practicada. És més freqüent trobar percentatges de greix en rang d’obesitat en les dones que en els homes esportistes amb un IMC alt. En els esports tècnics en què la composició corporal no afecta de manera significativa el rendiment esportiu és més freqüent trobar esportistes amb obesitat, seguits del esportistes que competeixen en categories més altes de pes, que arriben a una massa corporal major no sols a costa de la massa lliure de greix, sinó també del component gras. D’altra banda, en els esportistes que realitzen llançaments d’atletisme o en els que competeixen en esports d’equip és més freqüent que un IMC en rang d’obesitat obeeixi a un component magre major o massa lliure de greix. Al nostre estudi, al voltant del 72% dels esportistes podrien haver estat mal catalogats pel seu IMC, atès que el seu percentatge de greix es trobava en rang normal. Un mateix IMC (33 kg/ m2) correspon a una mitjana de percentatge de greix del 26,7% en homes i del 33% en dones. Per tant, ja que l’IMC no discrimina la composició corporal, cal que en els es- portistes es diferenciï entre component gras i component magre.\nL’anàlisi mitjançant les corbes ROC de la mostra masculina indica que, tal com era d’esperar, els plecs cutanis són els més relacionats amb la presència d’obesitat. Dels plecs del tronc el de major capacitat discriminatòria és el supraspinal (en el 85,3% diagnòstic correcte de risc alt d’obesitat i en el 90,2% diagnòstic correcte de risc d’obesitat baix), seguit del subescapular (87,4% risc alt i 85,4% risc baix). Dels plecs de les extremitats, el pannicle adipós localitzat al tríceps és el que classifica amb una exactitud més elevada els individus (84,2% risc alt i 85,4% risc baix), seguit del plec de la cama medial (76,8% risc alt i 95,1% risc baix). A l’home el greix subcutani és superior en el tronc que a les extremitats (distribució androide), i quan hi ha un excés de pannicle adipós, aquest pannicle també es diposita inicialment a aquest nivell, i el plecs mesurats a nivell abdominal són els de més valor i per tant també difícils de mesurar, i encara més si l’abdomen és globulós. Quan l’excés de greix corporal és alt, s’eleven els plecs cutanis de forma generalitzada. El plec del tríceps és molt accessible, i determinar-lo pot indicar la presència o no d’obesitat.\nDels perímetres abdominals, el mesurat a nivell umbilical (C2) fou millor criteri diagnòstic que el mesurat a nivell de la cintura natural (C1) (IC 95%: 0,728-0,880 vs IC 95%: 0,662-0,832), i ambdós augmentaren la precisió quan es relacionaren amb la talla (IC 95%: 0,784-0,916 vs IC 95%: 0,738-0,881). És destacable que en els perímetres corporals només hi ha diferències entre sexes a nivell de l’abdomen a C1 (no a C2) i al perímetre del coll, mentre que en els índexs hi ha major dimorfisme amb igual IMC. La falta de consens en l’estandardització del perímetre abdominal és un problema a l’hora d’utilitzar els punts de tall, i ja que aquests punts poden diferir d’una localització a una altra, també cal tenir-ho en compte en els altres índexs, com el de conicitat i forma corporal, i a les equacions que els inclouen per valorar el greix corporal. La Sociedad Española para el Estudio de la Obesidad (SEEDO), d’acord amb les recomanacions de l’Institut Nacional de la Salut Americà (NIH)16, recomana mesurar-lo a nivell de la part superior de la cresta ilíaca, per considerar que una referència òssia té més estabilitat, determinant el punt de tall de major risc cardiovascular en > 102 cm i > 88 cm, home i dona, respectivament, tot i que aquest és un punt de difícil localització, i més si la persona és obesa, ja que és un dels llocs on més s’acumula el pannicle adipós. El problema de la presa a nivell umbilical és quan l’excés de greix és tan gran que en la zona on es localitza el melic es forma un faldó que tendeix a baixar per efecte de la gravetat. Aquests casos d’obesitat extrema són poc freqüents en els esportistes. La ISAK12 fixa el perímetre de cintura a nivell de la cintura natural, la denominada C1, que és millor valorar-la relacionant-la amb la talla del subjecte. El punt de tall del perímetre mesurat a nivell umbilical és > 101,5 cm a la nostra mostra d’homes, i per tant és similar al referit per a la població general per la SEEDO. Les nostres dades també recolzen que aquesta variable és independent dels valors obtinguts de l’IMC, ja comentat per altres autors17. En relació al risc cardiovascular, Mason i Katzmarzyk18 calcularen el punt de tall en 100 cm per a qualsevol nivell abdominal, llevat de la cintura mínima, que fixaren en 97 cm, tot i que amb diferent S i E depenent de la localització. També hi poden haver diferències entre grups ètnics19. Com hem esmentat anteriorment, la relació del perímetre abdominal amb la talla del subjecte augmenta l’ABC de les corbes ROC, i es fixa el punt de tall dels homes en 0,53 i 0,57, C1/T i C2/T, respectivament; aquests tenen major sensibilitat que l’IMC però menor especificitat, amb un índex de Youden més alt (C2/T: 0,60 vs IMC: 0,46). Per a la població general el punt de tall fixat és 0,50, una mica inferior, i s’ha generalitzat amb el missatge «has de mantenir la circumferència de la cintura a menys de la meitat de l’alçada»20.\nEl perímetre del maluc tingué una ABC major que quan es calculava en relació amb el perímetre abdominal (C1/M, C2/M) i fou major que el perímetre de la cuixa i el perímetre del coll, quan estava en rang de baixa utilitat diagnòstica. La relació perímetre cintura i maluc es definí per categoritzar l’obesitat central, essent-ne indicatiu un valor major de 0,90 i de 0,85, en l’home i la dona, respectivament21. Actualment està en desús, ja que s’obté una relació millor amb la morbimortalitat quan es valora la zona abdominal de forma absoluta. Tampoc els índexs amb el perímetre de cuixa augmentaren la precisió en relació amb l’IMC quant a la presència d’obesitat.\nEn relació amb els índexs antropomètrics en què només intervenen les variables generals de pes i talla, IMC i IP, un en relació quadràtica i l’altre cúbica, només l’IMC queda en rang d’utilitat diagnòstica (IC 95%: 0,700-0,847), situant el punt de tall de la mostra masculina en 32,8 kg/m2, és a dir, gairebé 3 kg per metre quadrat més que en la població general. Els nous índexs de conicitat i de forma corporal, que introdueixen a més el perímetre de l’abdomen, no milloren l’exactitud com a predictors de l’obesitat, essent encara inferiors a l’IMC. Per tant, no són variables útils per discriminar l’existència d’obesitat, com a mínim en la població esportista.\nLa diferent proporcionalitat de la longitud del tronc i dels membres inferiors pot afectar el punt de tall escollit, ja que la major part del greix corporal es localitza a nivell del tronc. Per això, en les persones de procedència asiàtica s’han definit intervals d’IMC diferents per catalogar els seus diferents graus22. Al nostre treball l’exactitud dels índexs calculats amb la talla assegut/da per comptes de calcular-los amb la talla dempeus no incrementa la capacitat diagnòstica.\nEn relació amb els valors de referència de la població esportista espanyola2, els punts de tall es troben al percentil 99 el de l’IMC, al percentil 95 els del tríceps i cuixa anterior, al percentil 97 el del bíceps, i el de la resta de plecs entre els percentils 97-99. Quant a referències respecte a la població general espanyola de sexe i edat similar, el tríceps se situaria en el percentil 85 i el subescapular en el percentil 9523. En relació amb la població americana, el punt de tall es situaria en el percentil 85 i en el percentil 90, en quant a tríceps i subescapular, respectivament24.\nCal ampliar la grandària de la mostra femenina per poder realitzar l’estudi de les corbes ROC, comprovar la validesa dels índexs antropomètrics i fixar els punts de tall. Tal vegada fóra factible repetir aquest estudi seleccionant les dones amb IMC en grau de sobrepès (> 25 kg/m2), ja que respecte a l’home a igual IMC les dones tenen menor component magre tant en valors absoluts com relatius i per tant el seu punt de tall hauria de ser inferior. També calen estudis més precisos de la composició del cos, com la ressonància magnètica i la tomografia computeritzada, per quantificar millor els components gras i magre en la població esportista i la seva relació amb les variables antropomètriques clàssiques.\nA les persones que practiquen esport o exercici físic de forma regular amb un IMC en grau d’obesitat, sobretot si no és una modalitat purament tècnica, no hem de catalogar-los com a tals sense valorar abans amb mesures complementàries el greix corporal. L’antropometria és una tècnica fàcil i poc costosa que permet mesurar els plecs cutanis i amb ells valorar els components gras i magre. En les persones amb sobrepès s’han de prendre només els que tècnicament es facin amb garanties i complementar l’estudi mitjançant la valoració del perímetre abdominal en relació amb la talla, essent aconsellable utilitzar els punts de tall més específics segons la població de procedència. En esportistes fins a un IMC de 32,8 kg/m2 pot considerar-se sobrepès, degut predominantment al seu component magre o lliure de greix.\nL’autora declara que no té cap conflicte d’interessos.\nAls esportistes que acudeixen a reconeixement medicoesportiu, als metges becats que han col·laborat durant aquests anys al servei, i a la meva companya Susana Higueras pel seu ajut en la feina diària.\nRebut el 9 d’agost de 2016;\nCorreu electrònic: alicia.canda@aepsad.gob.es">alicia.canda@aepsad.gob.es\n1. Organización Mundial de la Salud. Obesidad y sobrepeso. Obesidad y sobrepeso, nota descriptiva n.o 311. Junio de 2016 [consultat 3 Jun 2016]. Disponible a: http://www.who.int/mediacentre/factsheets/fs311/es.\n16. The practical guide identification, evaluation, and treatment of overweight and obesity in adults. U.S. Department of Health and Human Services. Public Health Service. National Institutes of Health. National Heart, Lung, and Blood Institute. NIH Publication No. 00-4084. Octubre 2000.\n23. Carrascosa A, Fernández JM, Fernández M, López-Siguero JP, López D, Sánchez E, y Grupo Colaborador. Estudios españoles de crecimiento 2010 [consultat 7 Jun 2016]. Disponible a: https://www.estudiosdecrecimiento.es.


Pasqual Maragall segueix la nit electoral amb la candidatura europea d'ERC ! directe!cat\ndirecte ! a La República. N. 4126. Dijous, 5 d'agost de 2021 14:14 h\nPolítica Última actualització Diumenge, 25 de maig de 2014 21:30 h\nEufòria continguda entre els republicans dues hores abans de conèixer els resultats definitius\nBarcelona (ACN).- L'expresident de la Generalitat, Pasqual Maragall, ha decidit seguir la nit electoral al costat del seu germà Ernest i de la resta de candidats d'ERC-NECat-Catalunya Sí a l'hotel Catalònia Rambles. L'arribada improvisada de l'expresident -ha avisat a última hora- ha generat una gran expectació entre els periodistes que, des de les 7 de la tarda, estan instal·lat en la planta baixa de l'hotel. Maragall ha arribat acompanyat de la seva esposa, Diana Garrigosa, a les 21.15, abans que ho fes el president d'ERC, Oriol Junqueras. Els republicans es preparen per viure una nit històrica i les bones notícies no paren d'arribar. Des de l'exterior, els apoderats transmeten resultats que superen les previsions.\nEleccions Europees, ERC, Nit Electoral, Pasqual Maragall\nGarrigosa ha trucat a Ernest Maragall poc abans de dirigir-se cap a l'hotel on ERC i NECat viuen la nit electoral. Tal com va fer al míting central dels republicans a la Vall d'Hebron, l'expresident de la Generalitat ha decidit a última hora anar a donar suport personalment al seu germà en un dia que pot ser històric si finalment ERC aconsegueix guanyar les eleccions. Serien les primers en els últims 78 anys. L'última victòria electoral d'Esquerra es remunta al final de la Segona República.\nUnes hores abans que es publiquin els resultats definitius l'ambient, però, és d'eufòria continguda. Encara no han arribat tots els interventors barcelonins, que tenen plaça reservada a la sala de l'hotel preparada per celebrar una victòria després de "moltes derrotes acumulades", com acostuma a dir Oriol Junqueras.\nEl comitè de campanya, encapçalat per la secretària general, Marta Rovira, i el secretari general adjunt, Lluís Salvadó, ha arribat a l'hotel abans de les 7 de la tarda. Una hora més tard ho ha fet el cap de llista, Josep-Maria Terricabras, i també el número 2 de la candidatura, Ernest Maragall. A les 21.30 Junqueras encara no havia arribat a l'hotel.\nUna trentena de mitjans acreditats i gairebé un centenar de periodistes han seguit la nit electoral des de l'Hotel Catalònia Ramblas, el mateix que li va donar sort als republicans ara fa 2 anys, quan van passar de 10 a 21 diputats al Parlament. En aquesta ocasió, i si la informació que va arribant al búnquer dels republicans continua sent tan positiva, es podria arribar a celebrar un triomf electoral.\n26 de maig de 2014, 13.12 h\n#29 Alerta que fins l'Anis del Mono s'ha apartat dels Peperus. Deu estar enpitufat de "cassalla" aragonesa!\nCarles Nouviles Isern Barcelona\n26 de maig de 2014, 13.09 h\n#27 Pretens dir que a ERC, QUE S'HA CONVERTIT EN LA PRIMERA FORÇA POLÍTICA DE CATALUNYA, no li ha anat prou bé? No diguis que no t'has empitofat altra vegada amb el famós anís El Mono, perquè no ens ho creurem. Borratxo , histèric i paranoic, no crec que cap manicomi et pugui curar. No val la pena que t'ingressin, ets irrecuperable, nen.\nEl sabort de la sebolla Catalunya triomfant\n26 de maig de 2014, 13.04 h\n#27 Aragoneso, cada vegada que escrius alguna de les teves xungades et vas cobrint més i més de merda. Se't nota tant la histèria que no m'estranya que un metge t'estigui buscant plaça en un manicomi.\n26 de maig de 2014, 12.33 h\n26 de maig de 2014, 11.58 h\nTranquilo, Rivas ya sabe que es el loco del Directe usurpando personalidades y nicks\n26 de maig de 2014, 10.45 h\n#17 Tu no et fas palles mantals, Anacleta, tu et tires pets mentals. Anima't; a França ha guanyat l'extrema dreta. Com diu aquella pel·lícula: "siempre os quedará París". Per cert, em sembla que Rivas és dels teus, ja no us respecteu ni entre vosaltres?.\n26 de maig de 2014, 09.32 h\nDiu el mamón de l'Aragoneses : lo important son els diputats.\nERC : 2 Diputats als Paissos Catalans amb 14.435.023 d'habitants ( éxit total )\nC's : 2 Diputats a tot Espanya amb 47.190.493 d'habitants ( fracás total )\n26 de maig de 2014, 08.46 h\nPSOE-CATALUNYA EL PRINCIPI DE LA DEBACLE\nL'Alcalde de Lleida Ros, del Psoe-Catalunya no ha guanyat a la seva ciutat.\nEl PSOE d'Espanya inclosa Catalunya estan acabats, son una espécie en vies\n26 de maig de 2014, 08.41 h\n#19 pobre desgraciat\n26 de maig de 2014, 08.40 h\nAl mamón de l'Aragoneses li preocupa les faltes d'ortografía del Rivas i obvía el\ncomentari : ERC ha sigut la força mes votada a moltes meses a l'Hospitalet i aixó\nes molt important a una ciutat socialista com Hospitalet.


La temporada municipal de teatre repesca set espectacles anul·lats per l’emergència sanitària | Canal Terrassa\nQuico SimóData: 30/07/20\nEl Teatre Principal i el Teatre Alegria tornaran a aixecar el teló a la tardor si noves mesures sanitàries no ho impedeixen. Del 19 de setembre al 20 de desembre Terrassa Arts Escèniques hi programa, bàsicament al Principal, dotze espectacles, vuit per a adults i quatre per al públic infantil. Set han estat reprogramats de la temporada passada. Com a promoció, entre el 3 i el 6 de setembre es podran comprar dues entrades al preu d’una.\nEl tret de sortida es donarà precisament fora d’aquests teatres. Serà a la Biblioteca Central amb Fuenteovejuna, de la companyia Obskené, una versió del clàssic de Lope de Vega que necessitarà la participació del públic per resoldre el crim. Amb Viejo amigo Cicerón Josep Maria Pou es posarà a la pell d’aquest orador romà, conegut pels seus discursos retòrics i filosòfics. La companyia terrassenca Circ Pistolet estrenarà, al Teatre Alegria, Potser no hi ha final, una combinació de circ tradicional i modern a ritme de rock i acrobàcies. Annabel Castan, Imma Colomer, Pep Ferrer i Quimet Pla protagonitzaran Un dia qualsevol, una comèdia sobre la gent gran. El cicle es tancara el 20 de desembre La gavina, on tres actrius, dos actors i un dramaturg parlen dels seus desitjos i amor pel teatre\nA banda d’aquests espectacles la programació inclou el Festival Simbiòtic, la primera jornada de teatre inclusiu i accessible a Terrassa, amb la representació d’Órdago a la grande. També el Festival MiTS, Moviment i Transformació Social, que interrelaciona la dansa i el món audiovisual, i Un entorn, un mitjà, un món: una certa contemporaneïtat, resultat de la intervenció artística feta a la ciutat durant l’estiu.\nD’espectacles infantils se’n programen quatre: un cada més i tots en diumenge i al Teatre Principal. El primer, el 27 de setembre, La nena dels pardals, un musical sobre l’extermini d’aquests ocells decretat pel president de la Xina als anys 50. A l’octubre Jojo, de la companyia Ytuquepintas, basat en la tècnica d’art amb sorra i amb titelles de gran format. La companyia Addaura Teatre Visual presentarà a finals de novembre Mobilus, inspirat en l’obra de l’artista plàstic Alexander Calder i que combina teatre visual, màgia, dansa, titelles, ombres, llum negre i circ. La inefable tancarà el cicle infantil el 13 de desembre amb El fabuloso museo de Lulú Cologne, un viatge pel món dels contes més universals a través de l’olfacte.\nTags: butlletiTemporada de teatre


Vine amb nosaltres a veure el musical "33"\nPublicat el Dilluns, 28 Octubre 2019 22:14\nEl Gabinet de pastoral dels Col·legis Diocesans, hem organitzat un viatge a Madrid amb els nostres alumnes des de 3r d'ESO fins batxillerat per veure el musical "33".\nEsperam la vostra assistència. Aquí us deixam un petit vídeo perquè pugueu saber un poc més sobre ell i aquest enllaç si voleu tenir més informació.\nEn Joanet Reciles i en Tomeu Granera a EI\nPublicat el Dimarts, 22 Octubre 2019 16:20\nEn Joanet Recicles i seu company, en Tomeu Granera, ens han mostrat a les nines i nins d'Educació Infantil la necessitat de cuidar el nostre entorn. Ens han mostrat que és possible Reduir, Reutilitzar i Reciclar d'una manera lúdica i divertida.\nLaboratori de pigments a 5è EI\nPublicat el Dimarts, 22 Octubre 2019 15:56\nAquesta activitat consisteix en un taller d’expressió artística que promou i fomenta la ciència i el medi ambient, en el qual poden participar tots els alumnes de la classe. És una activitat orgànica, ja que pintàrem fent servir els recursos de la terra i la natura, com es feia quan no hi havia industrialització i que se segueix fent encara avui en dia en alguns llocs del món. En aquest projecte treballàrem l’alimentació, coneguérem les verdures, el gust, la forma, i com extreure’n el pigment per poder pintar. Parlàrem dels colors del paisatge i com els podem fer nosaltres amb fruites i verdures de temporada.\nL’objectiu d’aquesta activitat és aprendre a treure colors purs d’origen mineral i vegetal dels recursos naturals i de temporada que tenim al nostre abast, i com després podem pintar amb ells i fer estampacions també amb vegetals de diferents formes.\nPreparant la jornada del dia Internacional de la Dona\nPublicat el Dimecres, 16 Octubre 2019 09:26\nComençam a preparar el 25N Dia Internacional per a l’Eliminació de la Violència Contra les Dones. Desde fa uns anys, l’escola és un dels centres que formen la plataforma Feminisme a l’Escola. Enguany els centres de les Illes organitzam una Exposició Fotogràfica Conjunta que s’inaugurarà dia 22 a Inca per després recórrer tots els barris i pobles de Mallorca perquè tothom la pugui visitar.\nSi hi voleu participar, feu-nos arribar imatges que representin els diferents tipus de violències contra les dones; les quotidianes, les greus, les d'aquí i les que coneixem d'altres parts del món com micromasclismes, bretxa salarial, mutilació genital, assetjament als carrers, violència sexual, control, maltractament psicològic, etc. Les imatges poden ser dibuixos, fotografies, pintures...\nTothom hi pot participar: alumnat, professorat, personal no docent i famílies.\nLliurament de les imatges:\nFormat jpeg per fotografies o arxius digitals.\nNom arxius: NomCognomCurs (Exemple: LorenaGutierrez2ESOB.jpeg)\nLes imatges en paper les podeu lliurar directament als tutors/es\nData límit: fins el 3 de novembre\nInauguració Caminal Pare Manolo\nReunions famílies EI/EP curs 2019 - 2020\nGraduació EI-EP 2019\nIn memoriam Maria Planas


La Universitat de València presenta el retrat de l'exrector Francisco Tomás\nInici > La Universitat de València presenta el retrat de l'exrector Francisco Tomás\nLa Universitat de València presenta el retrat de l'exrector Francisco Tomás El rector de la Universitat de València, Esteban Morcillo, ha presentat el retrat de l'exrector Francisco Tomás. Es tracta d'una obra d'Artur Heras, present en l'acte, que s'exposa en la Sala de Juntes de l'edifici històric de La Nau al costat de la resta dels rectors de la Universitat de València.\nLa presentació del retrat de l'ex ector Francisco Tomás ha contat amb l'assistència de membres de l'actual equip rectoral i també de vicerectors que van acompanyar a l'exrector durant els seus huit anys al capdavant de la Universitat de València, així com l'exrector Pedro Ruiz, l'actual equip de govern i gran part de l'equip rectoral que va acompanyar Francisco Tomás durant el seu mandat. En aquest sentit, tant Francisco Tomás com el rector Esteban Morcillo s'han mostrat “agraïts per la presència de tants companys que m'han acompanyat en una època intensa i emocionant”, han dit. Esteban Morcillo, per la seua banda, ha afirmat que tant la presència dels vicerectors i ex vicerectors com la presentació del retrat suposen “una mostra de respecte i reconeixement a totes les persones que han treballat dia a dia per la nostra Universitat. Estem en una galeria plena dels retrats de les persones que han tingut aquesta responsabilitat en diferents èpoques. En els nostres més de cinc segles d'història hem passat per moltes vicissituds. Per això sabem que la universitat la fan les persones amb la seua generositat, i és necessari donar-los les gràcies a tots i recordar que hem de seguir treballant pel bé de la Universitat i de la societat”. El rector ha agraït també el treball del pintor Artur Heras. “Aquest quadre amplia l'obra pictòrica d'aquest autor en la Universitat de València, i això ens omple d'orgull”. L'obra d'Artur Heras – un acrílic sobre llenç de 88 x 61 cm-, s'até al format de tota la sèrie icónica de la qual forma part. El llenç pertany a la galeria de retrats dels rectors de la Universitat de València des de la seua estatalización en 1845, arran de la promulgació de la Llei d'Instrucció Pública de Pedro José Pidal.\nTots els personatges han estat representats com bustos, vestits habitualment la muceta negra i la medalla rectorales, sovint amb condecoracions i altres atributs. La part inferior inclou inscripcions retolades sobre un fons daurat, on es troben els noms i els períodes que van exercir com rectors, salve en aquest cas on apareix sense aquest fons i amb la inscripció daurada.\nLa major part van ser realitzats pel pintor historicista Julio Cebrián Mesquita (1854-1926) amb excel·lent tècnica i un caràcter cuasifotográfico. Els tres rectors corresponents als anys vint van ser pintats per Constantino Gómez (1864-1937) segons la seua peculiar estètica puntillista amb colors vius i gruixuts empastaments, els següents a partir de la proclamació de la II República van ser realitzats per Francisco Ferrando i el també fotògraf Vicente Gómez Novella (1871-1956). A partir de 1974, la sèrie va ser continuada per Luis Arqueges Brauner, que intenta imprimir-li un aire més modern mitjançant l'ús d'àmplies pinzellades i un colorit cridaner, amb resultats desiguals. Els retrats de Joaquín Colomer Sala (1984), de José Luis Alemany, i de Ramón Lapiedra Civera (1995), de F. Alegre, completen la sèrie al costat del quadre de Pedro Ruiz, obra de Manolo Boix, i el de Francisco Tomás, presentat avui . Tots els personatges han estat representats com bustos, vestits quasi sempre amb la muceta negra i la medalla rectorales, sovint amb condecoracions i altres atributs.\nData d'actualització: 3 de maig de 2012 08:00.\tLlista de notícies


Biblioteca Manuel Vilà i Dalmau - Tossa de Mar - Dossier de premsa - Tossa de Mar reivindica les postres locals\nTossa de Mar reivindica les postres locals\n19 de juny de 2012 | El Punt\nS'organitza una ruta per les pastisseries del municipi\nLes pastisseries de Tossa de Mar s'han unit per reivindicar els dolços locals. A través de la ruta Tossa Dolça es pot fer un recorregut pels establiments i identificar els productes típics. “L'objectiu és activar l'economia local i donar valor al que tenim”, va ressaltar Maria Àngels Pujals, tinenta d'alcalde de Promoció Econòmica. La ruta inclou cinc pastisseries i fleques. “A través d'una ruta per les pastisseries es podran trobar els productes típics de Tossa”, va detallar Pujals.\nLes pastisseries participants són les següents: pastisseria artesana Vita, que ofereix Roques de Tossa –merengues de diferents gustos–; les pastisseries Fleca Neras, amb Florentines de Tossa –caramel dolç barre...


Obres Públiques acaba una rotonda en la CV-835 que contribueix a alleugerir el trànsit en l'accés principal a Monòver\n- L'actuació ha suposat una inversió de 135.000 euros\n- Arcadi España assenyala que la glorieta "millora també la mobilitat per als vianants" en una zona on transiten una mitjana de 3.037 vehicles al dia\nLa Conselleria de Política Territorial, Obres Públiques i Mobilitat ha acabat les obres de construcció d'una glorieta en la travessera de la CV-835 al seu pas per Monòver. El pressupost invertit en aquesta actuació de millora de la seguretat viària ha ascendit a 135.000 euros i s'ha executat en un termini de tres mesos.\nLes obres han consistit en l'execució d'una glorieta sense semàfors per a millorar la seguretat viària d'una intersecció semaforitzada en forma de T, on "les esperes com a conseqüència dels cicles indicatius dels semàfors provocaven molèsties en els usuaris, entre altres manques de seguretat viària i mobilitat per als vianants, en l'accés est a Monòver", ha indicat el conseller de Política Territorial, Obres Públiques i Mobilitat, Arcadi España.\nEn aquest sentit, la Conselleria ha dissenyat per a aquesta intersecció, principal accés a Monòver, una glorieta que canalitza de manera adequada les diferents trajectòries i "contribueix a calmar el trànsit, al mateix temps que millora la capacitat de la intersecció, redueix els temps d'espera, millora la mobilitat per als vianants, així com la integració urbana en l'entorn de la glorieta", ha definit el conseller.\nLa rotonda disposa d'un radi exterior de 13,25 metres, amb una calçada anular amb un carril de 5 metres d'amplària i amb un illot central. Compta amb instal·lació d'enllumenat per al qual s'han disposat 10 punts de llum equipats amb lluminàries de classe LED. L'obra s'ha dut a terme sobre terrenys qualificats de viari públic, excepte una petita afecció de 17 metres quadrats que va cedir l'Ajuntament de Monòver, per la qual cosa no ha sigut necessari expropiar.\nPer la carretera CV-835 transiten una mitjana de 3.037 vehicles al dia al seu pas pel sòl urbà de Monòver. Discorre per la banda sud-est del nucli urbà i adopta respecte a aquest una posició perifèrica. Aquesta travessera connectava amb el viari urbà per mitjà de tres interseccions, una en la banda sud (direcció Novelda), una altra en el centre d'aquesta travessera, al costat del parc municipal, i la tercera en la banda est (direcció Elda).\nEn l'any 2017, la Conselleria va reconvertir l'accés sud en una rotonda, que demostrà funcionar molt satisfactòriament. Posteriorment, ja en l'any 2019, es van executar les obres per a reconvertir la rotonda partida semaforitzada existent en una rotonda convencional sense semàfors, actuació que també va suposar una millora en l'ordenació del trànsit i en la mobilitat per als vianants. Finalment, la Conselleria ha acabat la tercera actuació en l'accés est al municipi de Monòver.


Prou de 'Joc de trons'! (Paul B. Preciado)\nProu de 'Joc de trons'!\n'Joc de trons' és bo com és bo l'alcohol de 45 graus en altes dosis\n5 min. 15/06/2019 06:00\nPer fi s'ha acabat 'Joc de trons'. Lloats siguin els senyors de la indústria cultural. Vuitanta hores perdudes. Vuitanta hores mortes. Vuitanta hores banyades en sang i semen. Una picada de Hobbes, Maquiavel i Hitler ben barrejada i condimentada amb sexe (heterosexual, dit sigui de passada) a discreció perquè la composició sigui més addictiva. Vuitanta hores de ventres oberts, pells arrencades, braços tallats, colls tallats, nens cremats i joves violades, si és possible amb pell blanca i en primer pla. Però la sèrie no és només políticament conservadora, sinó literàriament tediosa. Vuitanta hores de ridículs monòlegs grandiloqüents, plens d'afirmacions tan ampul·loses com banals. Vegeu, per exemple, la fina saviesa teològica de Cersei: "Els déus no tenen compassió, per això són déus". I el seu consell psicològic per superar la depressió ocasional: "Com més persones estimes, més feble ets". O la innovadora teoria de l'estat monàrquic de Tywin Lannister: "Qualsevol home que hagi de dir «Jo soc el rei» no és un rei de veritat". El transgressor lema feminista de Margaery: "Les dones en la nostra posició han d'aprofitar el millor de les seves circumstàncies". I la definició del bon govern segons Daenerys: "Prendré el que és meu, amb foc i sang!"\n'Joc de trons' és bo com és bo l'alcohol de 45 graus en altes dosis. És bo com és bona la cocaïna: et posa eufòric, t'impedeix pensar en res que no sigui fotre't una altra ratlleta de 52 minuts, però, al final, et deixa buit.\nSi el tron de ferro és feminista, llavors la Bíblia és 'queer' i la Torà un tractat per a la revolució trans-ecologista\nI després venen les hores que cal aguantar els devots de la secta. Hi ha qui diu que la sèrie és feminista perquè les dones tenen tanta ambició i maten tant com els homes. Benvinguts al feminisme versió Margaret Thatcher. D'altra banda, és difícil afirmar que 'Joc de trons' faci ostentació de la visibilitat de sexualitats dissidents: si no és que estem parlant de l'incest entre els germans Lannister, d'un parell d'escenes lesbianes de Yara Greyjoy i un altre parell d'escenes gais entre Renly Baratheon i Loras Tyrell. D'altres argumenten que 'Joc de trons' és 'queer' meravellats pel personatge transgènere de Brienne of Thart i per la identificació masculina de la jove Arya. Permetin-me l'espòiler (i evitin-lo els adeptes de la secta 'Joc de trons' que no hagin vist l'última temporada): tant Brienne com Arya acaben anant-se'n al llit amb dos homes, i reconciliant així els seus díscols cossos amb una suposada identitat heterosexual. Així que, més que dissidència, hi ha reeducació en la norma i confirmació del cànon. Si el tron de ferro és feminista, llavors la Bíblia és 'queer' i la Torà un tractat per a la revolució trans-ecologista.\nEls vuitanta llargs, humits i addictius capítols de 'Joc de trons' són en l'era Trump el que els seixanta-tres llibres de cavalleries van ser al final de l'època feudal: un cant de cigne d'un món on violència significa poder. Cinc-cents anys després, 'Joc de trons' és un 'Amadís de Gaula' sexe-gore del final del capitalisme autoritari que, entre nostàlgia i exaltació, canta les gestes absurdes d'un passat patriarcal i necropolític. Vuitanta hores de cocaïna semiòtica per tornar a desitjar l'única cosa que hauria de fer por: tornar al passat feixista.\nCom en el cas dels llibres de cavalleries, les narracions presenten una estructura oberta i de caràcter episòdic: les aventures poden perllongar-se indefinidament, i cada llibre (o ara temporada) acaba anunciant noves aventures a càrrec dels descendents de l'heroi. A 'Joc de trons', com als llibres de cavalleries, hi dominen tres principis de composició narrativa: l''amplificatio' o amplificació, ja sigui qualitativa (o 'exageratio') –cada heroi ha de superar les gestes dels seus predecessors– o quantitativa (o 'dilatatio') –la narració s'estén mitjançant el relat de les aventures d'altres personatges, germans o companys de l'heroi principal, utilitzant per a això la tècnica del trenat ('entrelacement') per llaços de sang, heretada de la narrativa artúrica–. En termes de contingut, els valors són els mateixos que en els llibres de cavalleries: desplaçament del motiu de la croada de cristians contra infidels en una geografia fantàstica; amor cortesà heterosexual; patriarcat amb diferència política entre els fills legítims i bastards; glorificació de la violència; lluita amb animals mítics... En fi, gran innovació creativa.\n'Joc de trons' permet a les elits blanques somiar en un món on el que cal restablir és l'autoritat del rei patriarcal\n'Joc de trons' és, com en els llibres de cavalleries dels segles XV i XVI, l'estratègia a través de la qual les elits blanques es refugien en una narració mítica sobre la seva hegemonia perduda, mentre el món es transforma irremeiablement. En els llibres de cavalleries, les gestes magnificades permetien als lectors encara feudals seguir somiant en el 1492, quan van reconquerir els regnes de Granada davant els musulmans, en lloc de mirar de cara el que estava passant: la caiguda de Constantinoble, la secularització dels sabers teològics i el qüestionament del poder feudal, l'arribada del saber científic. Avui els llibres de cavalleries de 'Joc de trons' permeten a les elits blanques somiar en un món on el que cal restablir és l'autoritat del rei patriarcal (aquí tenim Trump, Putin i Bolsonaro per certificar-ho), mentre els casquets polars es fonen, les espècies animals i vegetals s'extingeixen i les minories (majoritàries) del món s'aixequen demanant democràcia real.\nSabent-se ell mateix jueu convers i després de tornar d'una absurda batalla en la qual va perdre el braç, Cervantes va escriure el 'Quixot' i va posar fi als llibres de cavalleries. ¿Quan veurem transformat en sèrie el 'Quijote' de la Kathy Acker que posi fi a 'Joc de trons'?


Premis Oscar de 1928 - Viquipèdia, l'enciclopèdia lliure\nPremis Oscar de 1928\n16 maig 1929\n1 (1927 i 1928 )\nPremis Oscar 1929 →\nHollywood Roosevelt Hotel (Califòrnia)\nEls 1rs Premis Oscar van ser concedits el 16 de maig de 1929 a un sopar privat al Hollywood Roosevelt Hotel.\nLes entrades costaven 5 dòlars, i van assistir menys de 250 persones. Tota la cerimònia va tardar només 15 minuts. A diferència de cerimònies posteriors, els guanyadors van ser anunciats mesos abans del sopar. També és l'única cerimònia dels Oscar que no va ser retransmesa de cap manera.\nA diferències de cerimònies posteriors, els premis podien ser concedits a un artista per diferents obres del mateix any. Emil Jannings, per exemple, va guanyar l'Oscar al millor actor pel seu treball a The Way of All Flesh i a The Last Command.\nAquesta fou l'única edició en què es concediren dos premis a millor pel·lícula, un com a millor producció i un altre com a millor Qualitat Artística. Així mateix fou l'única ocasió en què la categoria de millor director diferencià el premi entre pel·lícula dramàtica i còmica.\nMillor pel·lícula / Producció\nWings (Lucien Hubbard per a Paramount Pictures)\nThe Racket (Howard Hughes per The Caddo Company)\n7th Heaven (William Fox per Fox Film Corporation)\nSunrise (William Fox per Fox Film Corporation)\nChang (Merian C. Cooper i Ernest B. Schoedsack per Paramount Pictures)\nThe Crowd (Irving Thalberg per MGM)\nMillor director - Drama\nMillor direcció - Comèdia\nEmil Jannings per The Way of All Flesh com a August Schiller i The Last Command com a Gran Duc Sergius Alexander\nRichard Barthelmess per The Noose com a Nickie Elkins i The Patent Leather Kid com a The Patent Leather Kid\nJanet Gaynor per 7th Heaven com a Diane, Els àngels del carrer com a Angela i Sunrise com a L'esposa\nLouise Dresser per A Ship Comes In com a Mrs. Pleznik\nGloria Swanson per Sadie Thompson com a Sadie Thompson\nLajos Biró per The Last Command\nBenjamin Glazer per 7th Heaven (sobre obra teatre d'Austin Strong)\nAlfred Cohn per The Jazz Singer (sobre obra teatre de Samson Raphaelson)\nAnthony Coldeway per Glorious Betsy (sobre obra teatre de Rida Johnson Young)\nCharles Rosher i Karl Struss per Sunrise\nGeorge Barnes per The Devil Dancer\nGeorge Barnes per The Magic Flame\nGeorge Barnes per Sadie Thompson\nWilliam Cameron Menzies per The Dove\nWilliam Cameron Menzies per Tempest\nRochus Gliese per Sunrise\nHarry Oliver per 7th Heaven\nMillors efectes d'enginyeria\nMillors disseny de crèdits\nRoy Pomeroy per Wings\nRalph Hammeras per (sense especificar)\nNugent Slaughter per (sense especificar)\nJoseph Farnham (sense especificar)\nGeorge Marion, Jr. (sense especificar)\nGerald Duffy per The Private Life of Helen of Troy\nCharles Chaplin - per actuar, escriure, dirigir i produir The Circus. [estatueta]\nWarner Brothers - per produir The Jazz Singer, pionera en el cinema sonor, que va revolucionar la indústria del cinema. [estatueta]\n↑ Inicialment Charles Chaplin fou nominat a millor actor, però posteriorment l'Acadèmia decidí retirar-li la nominació i atorgar-li un Premi Especial.\nA Wikimedia Commons hi ha contingut multimèdia relatiu a: Premis Oscar de 1928\nObtingut de «https://ca.wikipedia.org/w/index.php?title=Premis_Oscar_de_1928&oldid=29698848»\nEsdeveniments del 1929


Antonio Hidalgo és l'aposta de José Manzanera fins al final de temporada\n21/05/2022 | 21:19\n“Si de mi depengués, Antonio Hidalgo seria l’entrenador de l’equip fins al final de temporada”. Aquest ha estat un dels pocs titulars que ha deixat la compareixença extraordinària del director esportiu del Centre d’Esports Sabadell, José Manzanera. El mal inici a la lliga, amb només quatre punts de 21 possibles, i dues dianes a favor, han provocat que Manzanera comparegués aquest migdia en roda de premsa en comptes d’un jugador, com ve sent habitual aquesta temporada. En aquest sentit, el director esportiu del club ha fet una valoració global de l’àmbit esportiu i ha reconegut que l’objectiu de l’equip continua sent acabar la campanya en la zona alta de la classificació.\nEn relació amb Antonio Hidalgo, el que potser era un dels grans dubtes després que la seva figura quedés qüestionada per una part de l’afició, Manzanera ha mostrat total confiança en el tècnic de Canovelles: “És una persona que sent el club i que treballa al 100%. Té la meva confiança al 100%, ja que és un entrenador d’un nivell molt molt alt”. A més, ‘Manza’ també ha manifestat que confia plenament en els jugadors: “Tinc màxima confiança en el cos tècnic i en els jugadors. Contra el Nàstic només va faltar millorar en la finalització”. I per tancar la carpeta de la plantilla, el director esportiu ha estat preguntat per la figura de Dioni Villalba, davanter de l’Atlètic Balears, i se li ha comparat amb Kaxe i Toni Gabarre. “Estic molt content amb els dos davanters que tenim. Els gols arribaran, i els mateixos saben que poden donar molt més”.\nTot i que segons ha destacat Manzanera l’objectiu de l’equip és guanyar aquest divendres a l’Atlético Sanluqueño i sumar la primera victòria de la temporada, el director esportiu arlequinat no ha amagat que l’equip encara ha de lluitar per acabar a la part alta de la classificació: “S’està fent molta autocrítica interna amb cos tècnic i jugadors. Encara queden 93 punts i som a temps de tot”. Per últim, el valencià també ha volgut agrair a l’afició el suport que dóna a l’equip cada cap de setmana: “M’agradaria donar les gràcies a l’afició. En els pitjors moments és quan hem d’estar tots junts, i només demano que segueixin sent la nostra energia”.\nEtiquetes: Antonio Hidalgo, CE Sabadell, José Manzanera, Nàstic de Tarragona, Primera RFEF


Capacitisme - Diari de la Discapacitat\nLes barreres arquitectòniques suposen una discriminació // Foto: Arxiu\nTornen a commemorar el 3 de desembre -Dia Internacional de les Persones amb Diversitat Funcional / disCapacitat- i això vol dir que no és un bon senyal per la nostra comunitat, ja que quan un grup de persones tenen una data marcada al calendari és que alguna cosa no funciona molt bé per aquestes. I això que no funciona bé per a nosaltres li podem posar nom, capacitisme.\nPerò, què és aquest concepte i com el podem definir? La veritat que és una tasca àrdua, ja que n’hi ha molts aspectes a tindre en compte – prejudicis, comportaments, ideologia…-. Així que utilitzaré la definició feta per l’ONU sobre el capacitisme: “un sistema de valors que considera que determinades característiques típiques del cos i la ment són fonamentals per viure una vida que valgui la pena ser viscuda. Atenent estàndards estrictes d’aparença, funcionament i comportament, el pensament capacitista considera l’experiència de la disCapacitat com una desgràcia que comporta patiments i desavantatges i, de manera invariable, resta valor a la vida humana. Com a conseqüència, sol inferir-se que la qualitat de vida de les persones amb disCapacitat és ínfima, que aquestes persones no tenen cap futur i que mai no se sentiran realitzades i ni seran felices”.\nDesprés de veure aquesta definició podem extreure la conclusió que el capacitisme és part -ideologia- d’un sistema d’opressió que neix a partir del capitalisme, a on, es té o es crea la idea que les persones hem de ser-hi perfectes i produir un benefici econòmic per al sistema, arribant al punt que si no és d’aquesta manera, perds tots els drets com a persona. És per això que es diu que la disCapacitat no existeix, ja que és un constructe social, perquè sorgeix a través de la discriminació i l’impediment a les persones no normatives.\nEl capitalisme és el reflex del qui té el patró social del poder, l’home caucàsic -home blanc, occidental, bípede, heterosexual, etc.-. Aquest -tot sent una minoria de la població mundial- s’ha creat un món i una societat feta a mida. Aconseguint posicionar-se durant molt d’anys a la cúspide de la civilització creant polítiques específiques per a ell i aquestes polítiques a la resta de persones -dones, del col·lectiu, LGTBI, amb diversitat funcional, etc.- ens han portat a patir opressió, dominació i discriminació.\nJa fa uns anys que vaig escriure sobre la “Interseccionalitat”, terme que va encunyar l’activista i acadèmica Kimberlé Williams Crenshaw, però de vegades cal fer un exercici de memòria. Aquesta dona va fer un estudi sobre aquesta situació social l’any 1989. Aquest terme manté com a concepte bàsic que les conceptualitzacions clàssiques d’opressió en la societat -com el racisme, el colorisme, el sexisme, l’especisme, el capacitisme, l’homofòbia, la transfòbia, la xenofòbia i tots els prejudicis basats en la intolerància- no actuen de manera independent, sinó que aquestes formes d’exclusió estan interrelacionades, creant un sistema d’opressió que reflecteix la intersecció de múltiples formes de discriminació.\nAra, jo em pregunto com podem fer per canviar aquesta situació de discriminació? L’única forma que se m’acut és la de passar a l’acció, l’acció pacifica però efectiva. Tindre una mirada Interseccionalitzada de la situació que estem patint i unir les lluites. Empoderar-nos i no deixar que l’home blanc estigui sol als llocs de poder i anar baixant-lo de la part més alta de la jerarquia social per així poder construir un món més humanitzat. Un món on totes les persones tinguem cabuda i no siguem discriminades per cap raó. La unió fa la força!\nQue tingueu un 3 de desembre molt reivindicatiu!\nArticle anteriorEl sector de la discapacitat intel·lectual exigeix al Govern posar fi a les llargues llistes d’espera que pateix\nArticle següentLa Fundació el Maresme se suma a la campanya digital a favor del voluntariat #LoQueMeDas #TotElQueEmDones\nActivista Social i president de l'Associació pel LLeure Adaptat (ALLA)\nLa nutrició és clau per a la prevenció de l’envelliment de la pell\nA les nostres sabates\nIsabel Soto - 7 de gener de 2022\nCarta als Reis Mags de la plaça de Sant Miquel\nCésar León Ortega - 31 de desembre de 2021


Ruta: Calella – Hortasinyà – Calella | CATALONIA-welcome\nRuta: Calella – Hortasinyà – Calella\nDistància: 27,79 km\nMàxim – Mínim: 578 m – 12 m\nSortim del Carrer Amadeu de Calella (El carrer perpendicular a l’Estació de Ferrocarril)\nSeguim pel Passeig de Mar (Passeig Manuel Puigvert). Girem per a anar a buscar la Riera de Calella ( es pot seguir per on marca el track o directament per l’encreuament del passeig amb la riera). Es puja en direcció a la muntanya seguint la riera (millor marge dret). Arriba un moment amb una forta pujada fins a arribar a un pla (era d’en Mora).\nBuscarem la carretera (carretera nova) que venia de Calella i que seguim en pujada fins que finalitza l’asfaltat convertint-se en una pista fins a arribar al Pla de Sant Andreu. Seguim en direcció a Castellar d’Índies. Arribem a una creu (Tres Termes). Passada la creu es troba una pista a la dreta molt ampla però sense indicació en baixada. Seguim aquesta pista fins al final.\nEl final de la pista indica a la dreta seguir fins a Hortsavinya.\nDes de Hortsavinya seguim en direcció Pineda. Primer trobem l’ermita de l’Erola, després Coll de Porc , després Quatre Camins. En Quatre Camins seguim la pista a la dreta ( en baixada clara ) que ens porta a la Riera de Pineda.\nSeguim el track fins a l’ermita de Sant Jaume ( si no ho trobem seguim a Pineda). Finalment adreça a Calella ( per qualsevol carrer) fins a l’estació de Ferrocarril una altra vegada.\nL’ascens és bastant dur però en pista en molt bon estat.\nEl descens és en pista també amb molt bones vistes i molt divertit.\nEl temps no és real ( depèn de cadascun…)\nLes indicacions són aproximades. Es recomana abans consultar mapes de la zona. En tot cas és difícil perdre’s en ser pistes amples que permeten la sortida amb facilitat.


Corre per la Independència - L'esport per la independència\nAquest any 2014 Corre per la Independència torna amb més força. El 2013 l’estrena d’aquesta iniciativa va ser un èxit, amb més d’una quarantena de curses que s’hi van adherir i amb molts corredors que hi van participar. Enguany volem augmentar el nombre de curses que en formen part i no hi haurà circuit puntuable sinó només curses adherides, sense distingir entre puntuables o no. Tot plegat amb l’objectiu de fer créixer la visibilitat del suport que té la independència dins del món de les curses i de l’esport en general. A més, les curses també seran un punt de difusió de la campanya L’Esport per la Independència, que impulsem la sectorial d’esportistes de l’ANC i la Plataforma ProSeleccions Esportives Catalanes. Amb aquesta campanya donarem a conèixer els beneficis que la independència de Catalunya tindrà per al món de l’esport.\nCorre per la Independència vol expressar i defensar l’opció del doble sí a la consulta del 9 de novembre a través de l'esport i d'una activitat tan quotidiana com és córrer. Per aquest motiu, totes les curses adherides són obertes a la participació de tothom, amb l'objectiu de sumar-hi el major nombre de participants que donin suport a la independència de Catalunya. El tòpic, més que mai, és una realitat: l'important no són els resultats sinó participar-hi i contribuir a expressar el sentiment de llibertat del poble català.\nTota la informació a www.correperlaindependencia.cat\nI si vols aconseguir la samarreta de 'Corre per la Independència', clica sobre la imatge inferior i segueix les instruccions:


Descarregar JoyToKey 5.9 – Vessoft\nJoyToKey – un programari per emular les funcions del teclat i del ratolí mitjançant l’ús dels dispositius de joc. El programari li permet utilitzar un joystick per controlar els navegadors, aplicacions d’oficina, jocs i del sistema operatiu de l’ordinador. JoyToKey permet personalitzar i emular el senyal de moltes tecles del teclat i les seves combinacions fent clic als certs botons del dispositiu de joc. També JoyToKey permet crear perfils amb diferents combinacions de tecles del teclat i el ratolí que s’activen automàticament en l’inici de la sol·licitud corresponent.\nSenyal d'emulació instantània de les claus\nGestió de diverses aplicacions i jocs\nAjust de molts botons del teclat i les seves combinacions\nCrea perfils amb diferents combinacions de tecles\nComentaris sobre JoyToKey:\nJoyToKey Programari relacionat:\nL'administrador de fitxers fàcil d'usar dels dispositius Sony. El programari admet l'actualització de les aplicacions i el sistema operatiu del dispositiu.


Patumaires - 30 minuts\nLa Patum de Berga és una festa espectacular que ofereix sempre imatges i sons d'una gran potència. Però no se sap gaire el que passa entre les bambalines de la festa. El "30 minuts" d'aquesta setmana ens mostra les interioritats d'aquesta maquinària humana i també els seus sentiments, records i expectatives.\nLa Patum de Berga és una festa espectacular que ofereix sempre imatges i sons d'una gran potència. Però no se sap gaire el que passa entre les bambalines de la festa. La preparació, els assajos, la vivència quotidiana dels que hi participen. Sembla que la Patum es faci sola, aparentment no hi ha ningú que vagi donant consignes i establint horaris, però cada un dels patumaires sap el que li toca fer a cada moment. El "30 minuts" d'aquesta setmana ens mostra les interioritats d'aquesta maquinària humana i també els seus sentiments, records i expectatives.\nL'equip del programa ha conviscut amb una sèrie de personatges durant els dies previs a la festa i durant la seva celebració. Heus aquí una petita mostra.\nEn Sergi, que tothom coneix com "Teti", coordina la Patum infantil, que va fundar el seu avi, "salta" a la plaça com a "maces" i fa de vestidor de plens. Un home-orquestra de la Patum. En Joan Carles Sosa va quedar fascinat pels Nans Vells el primer cop que el seu pare el va portar a la Plaça, i ara n'és el cap de colla. És tan entusiasta que li falten paraules per explicar què és la Patum. La Maria és la farmacèutica de la Plaça on passa gairebé tot; la botiga és part de l'escenari festiu i potser per això semblava predestinada: va començar a "saltar" de "plens" - aquesta mena de dimonis folrats d'herba i petards - als 4 anys i des de llavors no ha fallat cap any. En Ramon Felipó és un dels erudits locals sobre la Patum i ha escrit 4 llibres sobre el tema. Viu la Patum amb moderació, però se l'estima amb passió, com molts berguedans que viuen una diàspora barcelonina. La Marta té dotze anys i fa de gegantera a la Patum infantil amb tota la serietat del món, però quan ella i les seves companyes d'escola surten dimecres de la setmana de Corpus per seguir els gegants grossos pels carrers són tan esbojarrades com els milers de nens i joves que omplen els carrers. En Sergi Cuenca és un músic reconegut que dirigeix el musical "Chicago" a Madrid, però quan s'acosta la Patum demana permís per dirigir la banda que fa els concerts de Patum i que també actua a la plaça i als carrers...\nEl paisatge humà de la Patum és riquissím i diumenge vinent en veurem una mostra que ens ajudarà a entendre com aquesta festa d'origen medieval s'ha conservat tan viva i arrelada en aquesta comunitat humana, que la considera el símbol perfecte de la seva identitat local.


Teatre: Ajuntament de Santa Coloma de Gramenet\nAlumnat dels següents centres:\nEscola Antoni Gaudí, Escola Ausiàs March, Escola Beethoven, Escola Tanit i Institut Puig Castellar.\nMaria José Díaz, Maria Pascual i Menu Durban, Laura Camarero, Jennifer Camacho i Begoña Zarza\nDirecció, gravació i edició: L’Excèntrica, Centre d’arts escèniques de Santa Coloma de Gramenet.\nAquest curs La Mostra d’Arts Escèniques ha estat diferent i adaptada a les circumstàncies sanitàries, que vivim.\nEl treball presencial ha estat als centres educatius i el pes de creació de les obres recaurà sobre l’escola de teatre L’Excèntrica.\nAls centres educatius s’han fet 8 sessions per a cada escola a càrrec d’un director o directora de L'Excèntrica, que serà qui ha construït i dirigit la peça teatral amb el suport del professorat del grup escola. El professorat del centre educatiu complementa la feina pactada en setmanes alternes (procés de creació de setze setmanes, en forma de 8+8, és a dir 8 sessions quinzenalment amb el professional de L’Excèntrica i 8 sessions quinzenalment amb el professorat del grup escola de manera alterna).\nEl tema escollit, té per fil conductor “ La Lluna”, la Lluna com element principal i tot l'imaginari, tant literari com cinematogràfic, que això suposa.\nLa Mostra enguany ha estat diferent i muntada de la següent manera:\nLa peça es crearà al centre i no es representarà en escena, sinó que es gravarà. La Mostra reunirà totes les peces gravades en un Festival de curtmetratges ESCÈNICS on els alumnes seran els espectadors de les seves creacions, junt amb un espectacle professional.\nLa Mostra d’Arts Escèniques comprèn les categories artístiques del cant coral i el teatre. Tots els centres educatius que volen participar preparen una obra teatral i/o una cantata . Es tracta d’una tasca que requereix una gran dedicació tant dels i les alumnes com del professorat, i d'una eina molt potent que afavoreix, entre d’altres, l’expressió oral i corporal, la desinhibició i la concentració.


Jubilar-se o seguir treballant? – El Periscopi\nJubilar-se o seguir treballant?\nUna disminució dels recursos disponibles suposa generalment una problemàtica adaptació, i avui, amb els efectes de la greu crisi econòmica encara presents, molt més. Recordem que l’economia familiar és una de les principals preocupacions per la ciutadania de les illes, i la tercera edat no n’és una excepció.\nPer aquest motiu, el darrer número de Quaderns Gadeso analitza l’opinió de les persones grans sobre dos importants temes que hi estan relacionats: primer, si creuen que una persona que ha assolit l’edat de jubilació hauria de tenir la possibilitat de continuar exercint el seu ofici o professió, i, segon, si considera que les pensions actuals són suficients o no per garantir una mínima qualitat de vida.\nLa revista mostra com una majoria de la tercera edat opina que una persona en edat de jubilació ha de deixar de treballar, fonamentalment per facilitar als més joves el seu difícil accés al mercat de treball. No obstant això, un significatiu percentatge declara que els treballadors en edat de jubilar-se han de tenir el dret de continuar exercint el seu ofici o professió, si aquest és el seu desig (aquí hem de destacar el 49% del segment baix). Darrere aquesta opinió hi trobam, fonamentalment, la necessitat de seguir treballant per no veure reduïts els ingressos familiars i l’augment de l’esperança i de la qualitat de vida, que permet mantenir les facultats per treballar més enllà de l’edat legal.\nAquesta voluntat de seguir treballant, o la necessitat de fer-ho per circumstàncies personals, no s’ha de confondre amb una acceptació del retard en l’edat de jubilació. De fet, una gran majoria de persones majors de 65 anys es mostra contrària a allargar de manera obligatòria els anys en el mercat laboral, un percentatge que és menor entre el segment alt que entre les classes mitjanes i baixes (segurament pel tipus de treball desenvolupat). Implícitament, doncs, es palesa que l’increment progressiu de l’edat per poder accedir a la jubilació (i que per a alguns, com l’expresident Aznar, és clarament insuficient) no es vist com la solució per garantir la sostenibilitat d’aquest pilar fonamental de l’estat del benestar. Com sempre hem defensat, és necessària una millora de les condicions laborals, que portaria aparellada una major recaptació via cotitzacions, sumada a altres factors com l’increment de la productivitat, deixaria sense arguments als que sembla que només treballen per fer inviable l’actual sistema.


Les matèries més valuoses de la selectivitat\nJust d'aquí a tres mesos, el 12 de juny, s'iniciarà la pròxima selectivitat\nUn 8 a l'examen de Matemàtiques de la fase general de la selectivitat que se celebrarà entre les 14 i les 15,30 hores del pròxim 13 de juny, a banda de fer mitjana amb les altres quatre matèries de la part obligatòria de les PAU (Llengua Catalana i Literatura, Llengua Castellana i Literatura, Llengua Estrangera i Història d'Espanya), pot proporcionar un complement de nota d'1,6 punts als que vulguin estudiar ADE o Publicitat i Relacions Públiques, per exemple, o de 0,8 punts als que es preinscriguin a Medicina o Pedagogia.\nEn els quatre graus esmentats, igual que en molts d'altres, Matemàtiques pondera un 0,2 o un 0,1 a la fase específica de la selectivitat i, des de l'any 2017, quan l'estudiant ja s'hi ha examinat a la fase general no cal que torni a fer-ho a la voluntària perquè li sumi punts addicionals a la nota d'accés (la que s'obté a partir del 60% de l'expedient de Batxillerat i el 40% dels resultats de la fase general de les PAU). Ara bé, per poder aconseguir aquesta puntuació extra, l'examen s'ha d'haver aprovat amb una nota igual o superior a 5.\nEl mateix potencial que s'atorga a les Matemàtiques es concedeix a les assignatures de Matemàtiques aplicades a les Ciències Socials, Llatí i Fonaments de les Arts, les matèries de modalitat obligatòries del Batxillerat (en funció de la modalitat escollida), de les quals l'estudiant n'ha de triar una a la fase general de les PAU. El valor afegit per sumar punts a la fase específica, però, només li vindrà donat si la matèria en qüestió forma part de la relació d'assignatures que ponderen per obtenir un plus de nota al grau o graus escollits a la preinscripció universitària.\nLES DUES MILLORS QUALIFICACIONS ENTRE QUATRE\nD'aquesta manera, tot i que és possible triar fins a un màxim de tres matèries a la fase específica (d'entre 22), la selecció final de les dues millors qualificacions que es tenen en compte per fer créixer la nota d'accés a la universitat es podrà arribar a fer, un any més, entre quatre notes ponderables. En el supòsit que l'aspirant a ingressar a la universitat no concorri a la fase voluntària, la matèria d'opció de la part obligatòria també li permetrà millorar el resultat final de la prova.\nAquests canvis van ser introduïts a la selectivitat del 2017 a partir d'una ordre del Ministeri d'Educació de finals del 2016, quan es va reduir l'opcionalitat del cinquè examen de la fase general (obligatòria).\nCANVIS INTRODUÏTS EN ELS DOS ÚLTIMS ANYS\nInicialment, es va passar de poder triar entre 20 matèries de modalitat a fer-ho entre cinc (Matemàtiques, Matemàtiques aplicades a les Ciències Socials, Llatí, Fonaments de les Arts i Història de l'Art). A la selectivitat del 2018, l'última matèria va decaure. I encara es va produir una modificació més (referint-nos a la fase general): la desaparició de la possibilitat de triar entre Història d'Espanya i Història de la Filosofia, imposant-se la primera en detriment de la segona, que ha passat a convertir-se en una assignatura optativa de la fase voluntària.\nTot i que mai s'ha donat per definitiva la doble ponderació de la matèria obligatòria de modalitat de la fase general, a la selectivitat d'enguany no hi haurà canvis.\nMarketing d'IQS, un nou grau oficial amb dobles titulacions internacionals\nLa UManresa celebra un Congrés sobre Ciència a les primeres edats\nLa UManresa, el campus de la UVic-UCC de la capital del Bages, celebrarà el próxim 10 d'abril el primer Congrés sobre Ciència a les primeres edats adreçat a estudiants del Cicle Formatiu de Grau Superior (CFGS) d'Educació Infantil, al qual s'han inscrit 180 participants de tot Catalunya.\nEl congrés compta amb el suport del Lab 0_6, el laboratori de descoberta, recerca i documentació per a l'educació científica dels més petits, un espai on es duen a terme activitats escolars i familiars i les pràctiques d'aprenentatge i experimentació de l'alumnat del grau de Mestre en Educació Infantil i del CFGS d'Educació Infantil orientat a la ciència de la UManresa. El congrés vol estimular la reflexió al voltant de la sensibilització científica des de les primeres etapes educatives.


25/09/2014: Cicle "Periodisme i actualitat"\n"Els documentals: periodisme d'investigació i pel·lícula d'autor?". Aquesta és la pregunta que s'han formulat els organitzadors del cicle promogut per la cooperativa de comunicació "Fetasantfeliu" (Sant Feliu de Llobregat), a la qual es procurarà donar respostes dimarts 30 de setembre, dia de clausura del cicle, amb una tertúlia sobre el gènere documental. Hi intervindran el periodista Joan Salvat, director del "Sense ficció"; Francesc Escribano, director de la productora Minoria Absoluta, i Joan González, director de la productora Paral·lel 40 i fundador del festival DocsBarcelona.\nL'acte serà el dimarts 30 a les 19h, al Cinebaix de Sant Feliu de Llobregat.


La reforma de la facultat d'Educació i Psicologia de Tarragona s'iniciarà el 2023\nLa presència de les dones supera la dels homes a la URV, en professorat i alumnat, segons el darrer informe de gènere\nImatge de la Facultat d'Educació i Psicologia de la URV, al Campus Sescelades de Tarragona NÚRIA TORRES\nDissabte, 30 Octubre 2021 09:43\nLes obres de reforma de la Facultat d'Educació i Psicologia de Tarragona s'iniciaran el 2023. Dels 6,5 milions d'euros previstos en la remodelació ja s'han invertit prop d'1,5 milions en actuacions prèvies. Es farà una redistribució integral per optimitzar al màxim l'edifici, en comptes de fer-ne un de nou com s'havia plantejat inicialment. L'obra s'executarà en tres fases, fins al 2025. El projecte s'ha presentat aquest divendres en el primer Consell de Govern de la URV d'aquest curs acadèmic -si bé haurà de ser aprovat pel Consell Social. Durant la reunió també s'ha posat de manifest la presència creixent de les dones a la URV -un 51% del professorat i un 60% de l'alumnat-, situant-se per sobre de la mitja del sistema universitari català.\nLa URV destinarà 5,1 milions d'euros a la rehabilitació de l'edifici actual de la Facultat de Ciències de l'Educació i Psicologia, al campus Sescelades de Tarragona. Les obres, que se simultaniejaran amb l'activitat del centre, inclouen la rehabilitació energètica de les façanes i cobertes, la renovació de les instal·lacions de climatització i il·luminació, l'adequació estructural i funcional, la millora de la xarxa d'evacuació d'aigües, l'adequació de la sala d'actes i dels laboratoris, i la renovació de la instal·lació elèctrica.\nLa rectora de la URV, María José Figueras, ha reiterat que era necessari replantejar el projecte inicial, que es va haver d'aturar. El nou projecte, que es costeja amb fons propis, opta al fons europeus del Next Generation, en matèria de millora energètica. "Volem que l'edifici estigui en millors condicions, és dels anys 70", ha recordat Figueras. Tot i que l'anàlisi estructural ha confirmat que conserva una estructura ferma que permetria ampliar-se amb més plantes, és una opció que es descarta per motius pressupostaris.\nLa despesa executada fins ara ha estat d'1.451.000 euros -un milió i escaig en el projecte anterior i 266.000 euros en la reforma de lavabos, pintura, jardineria, etc.-, mentre 5,1 milions euros són els recursos reservats per rehabilitar la facultat, en tres fases d'execució. La primera fase es licitarà l'any vinent i s'aniran executant, any per any, fins al 2025. "Ha de ser una obra polivalent, si en un moment determinat s'acabessin les obres del campus Catalunya, l'espai es pugui utilitzar per qualsevol altra cosa", ha conclòs.\nLa URV també ha presentat el darrer informe de gènere, corresponent a l'any 2020, en què es constata l'increment progressiu de dones a la universitat. El 51% del professorat de la URV són dones -mentre que al 2007 representaven el 41%. "Hem arribat a la igualtat, però hi ha molts àmbits de millora", apunta la rectora. Així, només ocupen el 27% de les càtedres -aquesta xifra el 2007 era del 18%. La desigualtat de gènere també es visualitza en la recerca. En grups d'investigació, un 41% dels projectes són liderats per dones. I sobre els reconeixements 'honoris causa', les dones representen un 19% -front el 81% d'homes.\nPel que fa a l'alumnat, un 60% dels graus són cursats per noies, un percentatge den matriculacions que es manté igual en els darrers cinc cursos acadèmics. S'evidencia, però, un interès creixent de les dones per estudis de l'àmbit STEM -ciències, tecnologia, etc.-, tradicionalment masculinitzats. També es constata que la covid va alterar el ritme acadèmic de les estudiants de doctorat. Un 51% de les matriculacions són dones, però el percentatge de titulades cau al 41%. "Durant la pandèmia la dona s'ha sentit més amb l'obligació de tenir cura de la família i ha posposat la defensa de la tesi per falta de temps", opina Figueras.


Can Verdera - Anardetapes.cat\nEspecialitats: Cuina creativa Destacat per: Romàntic\tCarrer: Camí del Toro, 1. Fornalutx Telèfon: 669 11 03 84 Preu: 35-45 euros\nHorari: Obert de dilluns a divendres vespre, i dissabte migdia i vespre\nPlats exquisits i entorn meravellós, així és pot resumir la proposta de Marc Martínez. El restaurant només és una terrassa, això sí, envoltat de muntanyes espectaculars de la Serra de Tramuntana. Només s´obre 6 mesos a l´any, de maig a novembre, i cada temporada canvia la carta. Nosaltres hi tastàrem: arròs vernere i salsa romescu de tomàtiga seca, el filet de gall de Sant Pere amb crosta d’olives negres acompanyat de saltat de verdures i salsa d’ametlles torrades i el bescuit de taronges.\nEl xef Felipe de la Cruz us ofereix un restaurant acollidor per gaudir de la bona carn feta sobre una graella de pedres volcàniques. Hi treballen tres tipus de carn, l’irlandesa (de raça de bou black angus), com també hi…\nEn un ambient molt original, hi podeu menjar plats com el bacallà amb sobrassada i mel, el frit de pollastre, els raviolis amb salsa de porros o pamboli de verdures. A més, hi fan unes creps de xocolata molt bones….\nCada cap de setmana hi podem gaudir un bon assortiment de barquetes originals. En la carta hi trobareu racions d´ensalada russa, de frit mariner, de pop. Es tracta d’un restaurant amb estil, des de la decoració fins a la preparació…\nHi podeu menjar autèntiques delícies com el carpaccio de bou amb ruca, xampinyons i poma caramelitzada amb salsa de tòfona blanca. També hi fan plats com el llobarro amb fonoll o la porcella rostida amb morcilla, uns plats que es…


La Pobla jugarà dos amistosos aquesta setmana - PortalGrana.cat\nDissabte 19 de juny del 2021 | 04:18\nLa Pobla jugarà dos amistosos aquesta setmana\nEls d'Alberto Gallego encaren el tram final de pretemporada\nL'onze inicial en un dels amistosos de pretemporada. Foto: CF Pobla de Mafumet\nLa Pobla de Mafumet disputarà dos amistosos aquesta setmana, abans de començar la lliga. Els pobletans començaran la competició oficial el 19 d’agost a casa davant el Llagostera. Així ho va voler el sorteig del calendari, que va emparellar en la primera jornada de lliga el filial del Nàstic i el conjunt gironí. El partit es disputarà a la Pobla a les 19h.\nAbans del duel d’obertura de lliga, els d’Alberto Gallego jugaran aquesta mateixa tarda un partit al Municipal davant el juvenil A del Nàstic, de Divisió d’Honor (18.15h). Dissabte, s’enfrontaran a domicili al CF Reddis, equip de Segona Catalana (Camp Santes Creus – Reus, 19h).\nEl filial va encetar la pretemporada amb una derrota contra el primer equip del Nàstic (5-1). Seguidament, els grana van sumar dos empats a zero contra el Deportivo Aragón i Larne Football Club (Irlanda del Nord). El dissabte 28 de juliol, els de Gallego van visitar el Vendrell de Segona Catalana, equip que van golejar per 1-5. L’endemà, el partit entre Borges (1CAT) i Pobla va acabar amb empat a 2. El passat 2 d’agost, els pobletans van disputar un exigent partit contra l’Ascó (1-1).


Articles amb l'etiqueta mariola - Lleida\nDimarts, 30.4.2019 13:15h\nDemanem que en l’últim ple de la Paeria es permeti el debat de totes les mocions registrades per entitats\nTres mocions, entre elles, una de la Plataforma Mariola 20.000, s’han quedat fora de l’ordre del dia Els grups municipals d’ERC-Avancem, PdeCat, la Crida-CUP i el Comú han registrat aquest dimarts a l’Oficina Municipal d’Atenció Ciutadana (OMAC) de Lleida un assumpte d’urgència per demanar que totes les mocions d’entitats registrades en temps i forma puguin ser debatudes al ple de divendres, ja que és l’últim del mandat. Tres mocions de la ciutadania s’han quedat fora de l’espai reservat a mocions d’entitats i no s’ha permès entrar-les a l’ordre del dia del ple corresponent al mes d’abril perquè ja n’hi ha dues com preveu el cartipàs. La regidora d’ERC-Avancem Núria Marín considera que “és un acabament nefast i de molt poc compromís amb la ciutadania el fet de no deixar entrar aquestes mocions, més quan els grups polítics no en presentem i hem demanat que puguem cedir-los el nostre torn de paraula. És el govern de la Paeria qui ens obliga a presentar aquest recurs d’urgència”, una possibilitat que preveu el cartipàs. Marín afirma que “els grups som els representants de la ciutadania i per això defensem la seva veu. No s’entén aquest bloqueig i la manca d’ètica d’acabar el mandat d’aquesta manera”. En total, han quedat tres mocions fora, que són les que es demana que es debatin durant l’últim ple: una de la Plataforma Mariola 20.000 que reclama un calendari de l’execució del projecte, un pla integral al barri i garanties per a les famílies afectades per l’enderrocament d’habitatges; una altra moció de la plataforma de veïns del barri de l’Escorxador contra el sentit únic del carrer Lluís Companys; i una altra d’Amnistia Internacional-Greenpeace-Oxfam Intermón per la suspensió de la venda d’armes espanyoles a la coalició saudita que intervé al Iemen.\nDimarts, 11.12.2018 14:15h\nERC-Avancem demana un informe municipal sobre els edificis en mal estat dels blocs del Grup Mariola\nPreguntarà a la Comissió si s’han fet inspeccions després de les queixes dels veïns El grup municipal ERC-Avancem se suma a la denúncia dels veïns pel mal estat d’alguns habitatges dels blocs del Grup Mariola de Lleida –antics blocs Ramiro Ledesma- i preguntarà a la Comissió informativa de polítiques de la gestió i promoció de la ciutat i la sostenibilitat del mes de desembre si s’han fet inspeccions municipals per resoldre la situació. En els últims dies, el grup municipal ha rebut la queixa de diversos veïns, que lamenten que diversos blocs tenen tensors des de fa 10 anys i que no estan en condicions d’habitabilitat. Els veïns també denuncien que viuen amb por i demanen una solució. Arran d’aquestes queixes, ERC-Avancem ha demanat a l’equip de govern un informe sobre l’estat estructural dels edificis en qüestió i les inspeccions tècniques realitzades pels serveis municipals als blocs del Grup Mariola, si se n’ha fet alguna, així com futures actuacions i la partida pressupostària assignada. Cal recordar que aquests blocs formen part del Pla Mariola 20.000, un projecte urbanístic en contra del qual s’han manifestat desenes de veïns i veïnes en les últimes setmanes per manca d’informació i de celeritat en la regeneració del barri.\nDimecres, 14.2.2018 15:30h\nERC-Avancem reclama mesures concretes i més participació dels veïns en el Pla de la Mariola\nFa anys que els republicans demanen un pla integral al barri El grup municipal d’Esquerra Republicana de Catalunya-Avancem celebra que el govern de la Paeria prepari un Pla per a la Mariola, però denuncia manca d'informació sobre el projecte, ja que no s’han explicat mesures concretes ni el pressupost que s’hi destinarà. A més, ERC-Avancem reclama més participació i implicació dels veïns i veïnes del barri en l'elaboració del pla perquè són qui millor coneix les necessitats socials, culturals i urbanístiques de la Mariola, així com els conflictes que s’hi poden viure. D’altra banda, critica que el pla es faci a finals de mandat, cosa que significa que l'haurà d'executar un altre govern municipal, i recorda que a l'Acord de Pressupost del 2016 ERC-Avancem ja va proposar un pla integral per a la Mariola, un dels molts acords que el PSC va incomplir. Posteriorment els republicans van demanar al govern municipal que fes un mapa de pisos okupats al barri per poder fer un pla d’actuació, però no van tenir resposta del PSC.\nDijous, 30.6.2016 14:30h\nExigim la dimissió del regidor de Participació Ciutadana, Joan Gómez, pel conflicte veïnal a la Mariola\nEl grup municipal d’Esquerra Republicana de Catalunya-Avancem ha demanat aquest dijous la dimissió immediata del Regidor de Participació Ciutadana, Drets Civils i Cooperació i Sisè Tinent d’Alcalde de la Paeria, Joan Gómez, per haver atiat el foc en el conflicte entre l’Associació de Veïns del Turó de Gardeny i l’Associació de Veïns de la Mariola sobre la delimitació del barri. Així ho ha anunciat el president d’ERC-Avancem, Carles Vega, a la Junta de Portaveus extraordinària celebrada aquest dijous per tractar sobre les mocions que les dues entitats presenten divendres al ple, una demanant el reconeixement i la creació del barri del Turó de Gardeny i, l’altra, a favor de la unitat del barri de la Mariola. ERC-Avancem creu que la tasca de Gómez al capdavant de la Regidoria de Participació Ciutadana ha estat un fracàs, com demostra el conflicte obert entre les dues associacions. Així, el considera responsable del fet que les disputes veïnals no s’hagin solucionat per la via del diàleg i hagin acabat enquistades i presentades en forma de moció al ple de la Paeria. A més, el grup republicà denuncia que és inadmissible que Gómez hagi participat en la redacció de la moció de la Mariola, com es desprèn de les dades de propietat del document electrònic a què ERC-Avancem ha tingut accés. Esquerra reclama predisposició de les dues parts per desencallar el conflicte i per buscar una solució de consens positiva per a tot el veïnat. Així, reivindica el paper de mediador dels representants de l’Ajuntament de Lleida en aquesta qüestió, allunyat de posicionaments polítics i d’enfrontaments al saló de plens.


Mitjans – Gaspar Hernàndez – Escriptor\nAparicions de Gaspar Hernàndez als mitjans de comunicació, presentant els seus llibres.\nENTREVISTES A DIFERENTS MITJANS DE COMUNICACIÓ\nPara Todos La 2 – Entrevista a Gaspar Hernández, periodista i escriptor (en castellà)\nEl periodista y escritor Gaspar Hernández ha novelado el trastorno de la ansiedad en “La Terapeuta”. Con la crisis han aumentado los casos de ansiedad, como reconocen médicos y psicólogos. La ansiedad puede aparecer en cualquier momento, incluso sin previo aviso.\nEntrevista a Para todos La 2, per Marta Càceres\nUna molt bona crítica de «La Terapeuta» a El correo gallego.\nEntrevista a El Correo Gallego, per Xurxo Fernández\nGaspar Hernàndez: «El meu gat m’ajuda a trobar adjectius»\nDesprés de cinc anys, un retir a l’Empordà i d’haver descartat 500 folis, el director de ‘L’ofici de viure’ de Catalunya Ràdio presenta ‘La terapeuta’, una novel·la sobre l’ansietat.\nEntrevista a El Periódico de Catalunya, per Núria Navarro\nGaspar Hernàndez: «Sovint faig dejuni de notícies»\nNo som els budells que fan soroll, ni els pensaments que genera a tota hora la ment. Gaspar Hernàndez parla d’un espai sense pensament, per saber qui som: lliures per essència.\nEntrevista a La República, per Mercè Miralles\nGaspar Hernàndez, conegut com a divulgador per ‘L’ofici de viure’, publica la novel·la ‘La dona que no sabia plorar’, cridada a ser un dels èxits de Sant Jordi.\nEntrevista a El Punt Avui, per Xavier Castillón\nGaspar Hernàndez. La força d’expressar les emocions\nGaspar Hernàndez publica la novel·la ‘La dona que no sabia plorar’, el cas d’una persona que no aconseguia expressar els seus sentiments.\nEntrevista a Núvol, per David Parreño\n“La dona que no sabia plorar”, de Gaspar Hernàndez\nGaspar Hernàndez ens ha presentat la seva última novel·la, la qual creu que pot ser terapèutica per a tots aquells que han reprimit les seves emocions, tal com ho ha estat per a ell mentre l’escrivia.\nEntrevista a Tot es Mou, per Helena Garcia Melero\nGaspar Hernàndez: «La vida ens convida a ser-ne protagonistes»\nEmpatitzar amb precisió i naturalitat. Fugir dels tòpics per apropar-se a la realitat, al crostó de la societat. Això no és fàcil. No obstant això, Gaspar Hernández ho ha aconseguit amb La terapeuta (Columna).\nEntrevista a Núvol, per Gemma Ventura\nCom afrontar l’ansietat en moments difícils\nGaspar Hernàndez ha escrit una novel·la al voltant de l’ansietat: “La terapeuta”. Aquest llibre explica com l’actor de teatre Hèctor Amat, bloquejat per l’ansietat després de presenciar un crim, recorre a la terapeuta Eugènia Llort. La seva relació passa a ser d’una dependència extrema i l’Hèctor se n’enamora.\nEntrevista a Televisió de Catalunya, per Helena Garcia Melero\nGaspar Hernàndez: «Tenir equilibri psicològic en la societat actual és un repte»\nAmb ‘El silenci’, Gaspar Hernàndez va guanyar el premi Josep Pla 2009, una novel·la que es va convertir en el llibre més venut d’aquell any en català. A ‘La terapeuta’ prova de repetir l’èxit preguntant-se per l’ansietat en el context present\nEntrevista al Diari ARA, per Jordi Nopca\nGaspar Hernàndez: «La ficció és terapèutica.»\nA la Gran Bretanya, en lloc de receptar medicaments, recepten llibres, i està funcionant.\nEntrevista a El Punt Avui, per Valèria Gaillard\nGaspar Hernàndez: «L’ansietat s’ha disparat i és la segona causa de baixa laboral a Catalunya»\nHernàndez descriu uns personatges atacats per l’angoixa a la novel·la “La terapeuta”.\nEntrevista a Regió 7, per Redacció


⚡ Última hora: El TSJC dona la sorpresa amb la sentència d'un nou judici del procés\nEl TSJC inhabilita 20 mesos quatre membres de la Mesa del Parlament, però absol Boya\nConsidera que la presidenta del grup parlamentari cupaire no va desobeir\nper Gerard Recasens dilluns, 19 d’octubre 2020 - 13:14h\nRamona Barrufet, Lluís Corominas i Anna Simó, amb Carme Forcadell, en una imatge d'arxiu. | ACN\nEl TSJC ha donat a conèixer aquest dilluns, 19 d'octubre, la sentència del judici contra la Mesa del Parlament i la diputada de la CUP Mireia Boya. El veredicte ha estat de condemna per Lluís Guinó, Anna Simó, Ramona Barrufet i Lluís Corominas, amb 20 mesos d'inhabilitació i multes de 30.000 euros per desobediència; mentre que s'ha optat per absoldre la presidenta del grup parlamentari de la CUP, Mireia Boya, ja que no va ser advertida pel Tribunal Constitucional ni tenia cap càrrec que pogués suposar desobediència.\nForcadell compleix onze anys i mig de presó\nAmb aquesta sentència es coneix un nou veredicte judicial sobre el procés independentista que va viure's a Catalunya l'octubre de 2017, en la legislatura en què el Parlament el presidia Carme Forcadell. Des del mes de març de 2018, Forcadell es troba tancada a la presó, tot i que actualment es troba en tercer grau penitenciari i pot passar la majoria d'hores del dia i els caps de setmana complets a casa. L'expresidenta del Parlament està condemnada a onze anys i mig de presó per sedició, malversació de fons públics i desobediència.\nEl judici i la sentència a Corominas, Guinó, Barrufet i Simó pot tenir efectes en el que s'ha de fer a un altre membre de la Mesa del Parlament 2015-2017, Joan Josep Nuet, llavors diputat per Catalunya Sí Que Es Pot. Ara, Nuet és diputat per ERC-Sobiranistes al Congrés, de manera que serà jutjat en els pròxims mesos al Tribunal Suprem, atès que és aforat.\nPrimeres reaccions sobre la sentència del TSJC\nLa secretària general adjunta d'ERC, Marta Vilalta, ha qualificat la condemna del Tribunal Superior de Justícia de Catalunya (TSJC) a 20 mesos d'inhabilitació als exmembres de la Mesa del Parlament d'«aberració democràtica». En roda de premsa, ha celebrat l'absolució de Mireia Boya però ha dit que la condemna als altres exmembres és una nova «injustícia» que demostra que l'Estat persegueix amb «repressió» els anhels de la ciutadania.\n«És una persecució al parlamentarisme català, busca la venjança i el càstig. No és justícia», ha criticat. La republicana ha dit que plantaran cara a la «repressió» defensant que a les institucions «es pot parlar i debatre sobre tot». Vilalta ha denunciant la «causa general» contra l'independentisme.\nCUP Mireia Boya TSJC Parlament de Catalunya Procés Català


Foment invertirà 10,4 milions a renovar el centre de control de trànsit de Rodalies\nEl Ministeri de Foment ha aprovat la licitació del contracte per a la redacció del projecte, instal·lacions i manteniment d'un nou sistema informàtic en el Control de Tràfic Centralitzat (CTC) de Rodalies de Barcelona, la qual cosa suposarà una inversió de 10,4 milions d'euros.\nL'anunci de la inversió arriba després de la incidència del passat dijous, quan una avaria en el CTC va provocar afectacions en 200 trens i més de 80.000 usuaris van sofrir retards de fins a una hora, i després que el Govern advertís a Foment que reclamaria el traspàs total del servei si no posava fre a les contínues fallades en el sistema de Rodalies.\nEl CTC és el cor del transport de Catalunya, ja que gestiona els serveis d'ample convencional a les províncies de Barcelona i Girona, i part de les de Tarragona i Lleida.\nEls treballs, que suposaran la substitució total de l'actual tecnologia del CTC -equipament del propi lloc de comandament de Barcelona, equips remots, maquinari i programari-, duraran sis mesos i es realitzaran per fases perquè el CTC es mantingui en funcionament.\nEl departament dirigit per Ana Pastor també invertirà 92,9 milions d'euros en la implantació del sistema de seguretat ERTMS en el tram L'Hospitalet de Llobregat-Mataró de Rodalies, de 56 quilòmetres de longitud i el contracte de la qual ja ha licitat.\nDel total d'aquesta inversió per a aquesta actuació, que tindrà un termini d'execució de 21 mesos, 56,8 milions corresponen a l'execució de les obres, i els 36,1 milions reantes al manteniment de les instal·lacions durant un període de 20 anys.


Una alimentació adequada és fàcil si t'organitzes\nMoltes vegades penses que vols menjar millor, de manera més saludable, però acabes comprant menjar preparat o cuinant qualsevol cosa ràpida i senzilla. Tens la sensació que sempre menges el mateix i t'avorreix. I quan acabes comprant productes frescos, no saps com t'ho fas però acabes llençant menjar perquè se't fa malbé o perquè t'obides de que el tens. Tampoc tens gaire temps per dedicar a la cuina. Al final, sempre t'acabes sentint enrabiat/da i culpable per no fer més.\nPerò una alimentació adequada és possible sense haber de dedicar molt de temps a cuinar. Si aprens a organitzar-te i a planificar, tindràs molt de guanyat. Al principi et costarà i et pot semblar molt complexa, però un cop t'acostumis i comencis a veure que això rutlla, et canviarà la cara\nA planificar què menjaràs durant la setmana.\nQuins aliments i ingredients bàsics necessites tenir per elaborar plats en un moment.\nQuina és la millor manera de conservar els aliments i durant més temps.\nA invertir un parell d'hores un dia a la setmana, per elaborar preparacions prèvies que utilitzaràs durant la setmana en el teu dia a dia.\nA organitzar-te per poder fer els àpats de cada dia en un pim-pam.\nA aprofitar aquells aliments que et trobes quan obres la nevera o les restes d'un altre àpat, per donar-los una segona oprtunitat.\nI el millor de tot, a sentir-te satisfet/a de tu mateix/a, a guanyar en creativitat en els plats, a gaudir del què menges i a tenir MÉS TEMPS PER A TU O PER A COMPARTIR amb qui vulguis!\nSessió prèvia. Recollida d'informació i explicació del meu mètode.\nSessió 1. El rebost: quins són els ingredients bàsics necessaris.\nAprendràs quins són els teus ingredients bàsics que et poden ajudar en qualsevol moment a elaborar un plat en poc temps.\nSessió 2. Planificació del menú i llista de la compra.\nAprendràs quins són els aliments de temporada, quines són les millors maneres d'elaborar-les i com pots simplificar les elaboracions.\nSessió 3. Compra, emmagatzematge i primeres conserves.\nAprendràs quin és el millor ordre per anar a comprar, que pots comprar amb antelació i què no, com guardar-ho perquè no es faci malbé.\nSessió 4. Elaboracions prèvies, el dia a dia i les sobres.\nAprendràs quines elaboracions pots fer amb antelació per facilitar-te la feina de la setmana, què hauràs de fer en el teu dia a dia i com aprofitar les sobres per ajudar-te o donar una altre oportunitat.\nDurant el periode de formació disposaràs de contacte directa amb mi per poder consultar els teus dubtes.\nDes del primer moment posaràs en pràctica el que aniràs aprenent.\nSempre parteixo de la teva situació actual i no pretenc canvis dràstics ni immediats. Dins la formació es pot incloure una sortida per conèixer productes, botigues, cooperatives, etc.\nNO ESPERIS MÉS I CONTACTA AMB MI\nAquestes formacions estan pensades per a persones sanes i mai substitueixen ni pretenen ser la solució o alternativa a la visita o diagnòstic de cap metge o altre professional de la salut, com un dietista o nutricionista. La meva funció és donar pautes, guies i recomanacions de receptes o menús per a seguir un estil de vida més saludable i acompanyar-te en aquest procés. Però les receptes i menús no estan dissenyats des del punt de vista mèdic o del dietista.\nSi el client rep atenció mèdica o pren medicaments amb recepta, ha de consultar qualsevol canvi de dieta amb el metge i no ha de deixar de prendre cap medicament receptat sense abans consultar-ho amb el metge.\nEl client reconeix que assumeix tota la responsabilitat sobre la seva vida i benestar, així com de la vida i benestar de la seva família i fills (si s’escau) i sobre totes les decisions preses durant i després de la formació.